Poe Toaster
<s>Poe Toaster (dosl. prev.</s><s>Onaj koji nazdravlja Poeu) je medijski naziv dan nepoznatoj osobi (ili, vjerojatnije, dvama osobama u sukcesiji, moguće ocu i sinu) koja je tokom više od 70 godina odavala počast američkom piscu Edgaru Allanu Poeu tako što je posjećivala kenotaf koji označava njegov originalni, sada prazni grob u Baltimoreu, MD, u ranim jutarnjim satima 19. siječnja svake godine, na piščev rođendan.</s><s>Mračna figura, odjevena u crno sa šeširom širokog oboda i bijelim šalom, natočila bi si čašu konjaka i nazdravila u Poeovo ime, nakon čega bi nestala u noći, ostavivši za sobom tri ruže u karakterističnom aranžmanu i nedovršenu bocu konjaka.</s><s>Gledatelji bi se okupljali svake godine ne bi li vidjeli tajnovitu figuru, koja nikada nije tražila medijsku pozornost i vrlo bi rijetko bila viđena ili fotografirana.</s>

<s>Prema izvještajima očevidaca, kao i bilješkama od kasnijih godina, čini se kako se Toaster prvi put pojavio negdje tokom 1930-ih godina (iako su se prvi medijski izvještaji pojavili tek 1950. godine) te je nastavljao dolaziti do svoje smrti 1998. godine, nakon čega je tradicija prešla na "sina", što je otkriveno u poruci iz 1999. godine (mada je to najavljeno još 1993.); Toaster je znao povremeno ostavljati poruke pored konjaka i ruža.</s><s>"Nasljednik" je znao ostavljati i kontroverzne poruke, a 2006. godine su neki od prisutnih pokušali zadržati i identificirati Toastera, što im nije uspjelo.</s><s>Godinu dana kasnije, Sam Porpora, bivši historičar u crkvi Westimnster, gdje je Poe pokopan, rekao je da je on započeo tradiciju, međutim njegove tvrdnje nikada nisu potvrđene, a iskazi su mu bili činjenično netočni.</s><s>Toaster, barem onaj originalni, posljednji puta se pojavio 2009. godine, na dvjestotu obljetnicu Poeova rođenja; od 2010. godine, sedamdesetogodišnja tradicija je prekinuta.</s>

<s>Historijsko društvo Marylanda je 2016. godine odabralo novog Toastera i tako oživjelo tradiciju u manje misterioznoj, ali i dalje anonimnoj formi.</s>

<s>Reference</s>

<s>Vanjske veze</s>

<s>Edgar Allan Poe
Pseudonimi</s>

